Пасмина

[мини|250x250пкс|[Braunvieh|Кафеаво говедо, млечна пасмина со високо производство на млеко и малку млечни масти]]
**Пасмина** или **раса** — специфична група домашни животни кои имаат хомоген изглед (фенотип), хомогено однесување и/или други одлики што ја разликуваат од другите единки од истиот вид. Во литературата постојат неколку незнатно различни дефиниции.  Пасмините се образуваат со генетска изолација и природна адаптација на околината или со селективно одгледување, или комбинација од двете. И покрај галвното значење на идејата за „пасмина“ во сточарството и земјоделството, не постои единствена, научно прифатена дефиниција на поимот. : 340 Теоретските размислувања покажале дека постои бесконечен број различни дефиниции за поимот пасмина, кои повеќе или помалку ги исполнуваат вообичаените барања што се наоѓаат во литературата. Затоа, пасмината не е објективна или биолошки проверлива класификација, туку е жаргонски поим меѓу групите одгледувачи кои делат консензус за тоа кои квалитети ги прават некои припадници на даден вид членови на одредена подгрупа.

Друга гледна точка е дека пасмината е доволно конзистентна по тип за да биде логички групирана заедно и дека парењето во рамките на групата произведува ист тип. Кога се одгледуваат заедно, единките од истата пасмина ги пренесуваат овие предвидливи особини на своите потомци, а оваа способност - позната како „вистинско размножување“ - е услов за пасмината. Растителните пасмини се попознати како сорти. Потомството произведено како резултат на размножување животни од една пасмина со други животни од друга пасмина е познато како мелез или мешанци. Вкрстувањата помеѓу животински или растителни варијанти над нивото на пасмина/сорта (т.е. помеѓу видови, подвидови, ботанички ''сорти'', па дури и различни родови) се нарекуваат *[[Хибрид|хибриди]]*.
[десно|мини|250x250пкс|Четири различни [Ecotype|екотипови, или еколошки раси, на видот, складирани во Меѓународниот центар за мов]]
Во биолошката таксономија, *пасмината* е неформален ранг во таксономската хиерархија за кој постојат различни дефиниции. Понекогаш се користи за означување на ниво под подвидот, додека во други случаи се користи како синоним за подвид. Се користи како повисок ранг од сојот, при што неколку соеви сочинуваат една пасмина. Пасмините може да бидат генетски различни популации на единки во рамките на истиот вид, или може да се дефинираат на други начини, на пр. географски или физиолошки. Генетската изолација меѓу пасмините не е целосна, но можеби се насобрале генетски разлики кои (сè уште) не се доволни за да ги одделат видовите.

Многу извори го препознаваат овој поим, иако не е регулиран со никаков формален код на биолошка номенклатура. Таксономските единици под нивото на подвидот обично не се применуваат кај животните.

## Облагородување: селекција од страна на одгледувачите
алт=dark gray, hairy Vietnamese Pot Bellied Pig|160x160пксалт=dark pink with thin black hair Meishan pig|160x160пксалт=Fine white haired, pink-skinned Sus scrofa|239x239пкс Овој пример покажува три различни пасмини домашни свињи, кои многу се разликуваат по изглед.Одгледувачот (или групата одгледувачи) кои првично воспоставуваат пасмина, го прават тоа со избирање на поединечни животни од генетскиот фонд за кои сметаат дека ги имаат потребните квалитети потребни за подобрување на моделот на пасмина кон кој се стремат. Овие животни се нарекуваат темелен фонд. Понатаму, одгледувачот ги пари најпосакуваните членови на пасмината од нивна гледна точка, со цел да ги пренесе таквите одлики на нивното потомство. Овој процес е познат како селективно одгледување. Писмен опис на пожелните и непожелните претставници на пасмината се нарекува стандард за раса.

## Одлики на пасмината
Посебните одлики на пасмината, познати и како особини на пасмината, се наследуваат, а чистокрвните животни ги пренесуваат таквите особини од поколение на поколение. Така, сите единки од истата пасмина носат некои од генетските одлики на првичните основни животни. За да се одржи пасмината, одгледувачот би ги избрал оние животни со најпосакуваните особини со цел да се постигне понатамошно одржување и развој на таквите особини. Во исто време, пасмината би избегнувала животни кои имаат одлики кои се непожелни или нетипични за пасмината, вклучувајќи мани или генетски недостатоци. Популацијата во рамките на истата пасмина треба да се состои од доволен број животни за да се одржи пасмината во рамките на наведените параметри без потреба од принудно инбридирање.

Пасмините на домашни животни обично се разликуваат од земја до земја и од нација до нација. Пасмините што потекнуваат од одредена земја се познати како „домашни пасмини“ на таа земја.

## Наводи

## Литература
* FAO. 2007. The Global Plan of Action for Animal Genetic Resources and the Interlaken Declaration. Rome.
* FAO. 2012. Phenotypic characterization of animal genetic resources. FAO Animal Production and Health Guidelines No. 11. Rome.
* FAO. 2015. The Second Report on the State of the World's Animal Genetic Resources for Food and Agriculture. Rome.
* 
* 
* 
* 
* 
* 
* 
* 
* 
* 
* 
* FAO. (2007). The Global Plan of Action for Animal Genetic Resources and the Interlaken Declaration. Rome.
* FAO. (2010). Breeding strategies for sustainable management of animal genetic resources. FAO Animal Production and Health Guidelines. No. 3. Rome.
* FAO. (2015). The Second Report on the State of the World's Animal Genetic Resources for Food and Agriculture. Rome.
* 
*  

## Надворешни врски

* Commission on Genetic Resources for Food and Agriculture - Food and Agriculture Organization of the United Nations
** Domestic Animal Diversity Information System
** Implementing the Global Plan of Action for Animal Genetic Resources
* Breeds of Livestock - Oklahoma State University
* ''Animal Breeding - The Genetic Basis Of Animal Breeding, Economic Considerations, Modern Methods In Biotechnology, Artificial Insemination''&nbsp;
* Domestic Animal Diversity Information System
* ''Guidelines For Uniform Swine Improvement Programs'', National Swine Improvement Federation, 2003, Архивирано из оригинала 2008-10-21. г.&nbsp;
* Implementing the Global Plan of Action for Animal Genetic Resources
* *bataille de la somme*&nbsp;
* ''Animal Breeding and Genomics Centre'', Wageningen University, Netherlands, Архивирано из оригинала 06. 08. 2009. г., Приступљено 11. 02. 2022&nbsp;
* ''Animal Breeding and Genetics Group'', University of Georgia, USA, Архивирано из оригинала 27. 06. 2009. г., Приступљено 11. 02. 2022&nbsp;
* ''Centre for Genetic Improvement of Livestock'', University of Guelph, Canada&nbsp;
* ''Animal Breeding & Genetics'', Cornell University, USA&nbsp;
* ''Animal Breeding & Genetics'', Iowa State University, USA, Архивирано из оригинала 04. 03. 2009. г., Приступљено 11. 02. 2022&nbsp;
* ''Breeding and Genetics Program'', Colorado State University, USA, Архивирано из оригинала 2008-10-12. г.&nbsp;
* ''Animal Genetics and Breeding Unit'', University of New England, Australia&nbsp;
* ''European Graduate School in Animal Breeding and Genetics (EGS-ABG)'', AgroParisTech, France ; Wageningen University, Netherlands ; Aarhus University, Denmark ; Swedish University of Agricultural Sciences, Sweden&nbsp;


Категорија:Зоолошка номенклатура
Категорија:Домашни животни
Категорија:CS1-одржување: користи параметар authors